VENDIM
Nr. 79, datë 28.1.2015

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN  NGA ZBATIMI I PROJEKTIT “REHABILITIMI I AMFITEATRIT TË DURRËSIT” 
(Ndryshuar me VKM nr. 455, datë 27.5.2015)
(i përditësuar)

Në mbështetje të nenit 100 të Kushtetutës, të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, dhe të ligjit nr. 160/2014, “Për buxhetin e vitit 2015”, me propozimin e ministrit të Kulturës, Këshilli i Ministrave 

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga zbatimi i projektit “Rehabilitimi i Amfiteatrit të Durrësit”, miratuar me vendimin nr. 112/2014, të Këshillit Kombëtar të Restaurimeve.
2. Shpronësimi të bëhet në favor të Drejtorisë Rajonale të Kulturës Kombëtare Durrës.
3. Pronarët  e   pasurive  të paluajtshme, që shpronësohen, të kompensohen në vlerë të plotë, sipas masës përkatëse që paraqitet në tabelën bashkëlidhur këtij vendimi për pasurinë truall dhe ndërtim, me një vlerë të përgjithshme ndërtimi prej 21 660 027 (njëzet e një milionë e gjashtëqind e gjashtëdhjetë mijë e njëzet e shtatë) lekësh.
4. Vlera e përgjithshme e shpronësimit, prej 21 660 027 (njëzet e një milionë e gjashtëqind e gjashtëdhjetë mijë e njëzet e shtatë) lekësh, të përballohet përkatësisht:
-  18 179 227 (tetëmbëdhjetë milionë  e njëqind e shtatëdhjetë e nëntë mijë e dyqind e njëzet e shtatë) lekë nga llogaria e Ministrisë së Financave në Bankën e Shqipërisë, “Fondi i shpronësimeve”; 
[bookmark: _GoBack]-  3 510 800 (tre milionë e pesëqind e dhjetë mijë e tetëqind) lekë nga fondi rezervë i buxhetit të shtetit, miratuar për vitin 2015.
5. Shpronësimi të fillojë në datën  31.1.2015.
6. Shpenzimet procedurale, në vlerën 50 000 (pesëdhjetë mijë) lekë, të përballohen nga buxheti i vitit 2015, miratuar për Ministrinë e Kulturës.
7. Shpenzimet për botimet publike në gazeta të përballohen nga fondet e aparatit të Ministrisë së Kulturës, zëri “602”.
8. Pronarët  e  përmendur në listën që i bashkëlidhet këtij vendimi, për të cilët është bërë shënimi “sipas kartelës së pasurisë”, të kompensohen, për efekt shpronësimi, pasi të kenë paraqitur dokumentacionin e plotë të pronësisë pranë Drejtorisë Rajonale të Kulturës Kombëtare Durrës.
9. Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive të Paluajtshme Durrës, brenda 30 (tridhjetë) ditëve nga data e miratimit të këtij vendimi, në bashkëpunim me Drejtorinë Rajonale të Kulturës Kombëtare Durrës, të fillojnë procedurat për hedhjen e gjurmës mbi hartën treguese të regjistrimit, sipas planimetrisë së shpronësimit, të miratuar nga Drejtoria Rajonale e Kulturës Kombëtare Durrës dhe të bëjnë kalimin e 
pronësisë për pasuritë  e shpronësuara.
10. Ngarkohen Ministria e Kulturës, Ministria e Financave, Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive të Paluajtshme Durrës të ndjekin procedurat e nevojshme për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
KRYEMINISTRI
Edi Rama





	LISTA E PASURIVE TË PALUAJTSHME PRONË PRIVATE QË DO TË SHPRONËSOHEN  PËR MARRJEN NË PËRDORIM TË PËRKOHSHËM PËR INTERES PUBLIK , TË CILAT PREKEN NGA "PROJEKTI PËR REHABILITIMIN E HAPËSIRËS SË AMFITEATRIT TË DURRËSIT"                         

	

	
	
	
	
	
	
	
	
	
	
	
	

	Nr.
	Pronari
	Zona kadastrale 
	Nr. pasurie
	Sipërfaqe
(m2)
	Çmimi 
	Vlera 
	SHËNIME

	
	
	
	
	
	Lekë/m2
	lekë
	

	
	
	
	
	truall 
	ndërtim
	truall
	ndërtim 
	truallit
	ndërtese
	banesë
	

	1
	Ahmet Dragovoja
	8512
	24/15
	   156.0 
	236.5
	   17,898 
	      70,093 
	   2,792,088 
	 
	 16,576,994.50 
	sipas kartelës së pasurisë

	3
	Jonuz Myshketa
	8512
	24/173
	   128.0 
	0.0
	   17,898 
	      70,093 
	   2,290,944 
	 
	                         -   
	sipas kartelës së pasurisë

	 
	 
	 
	 
	 
	 
	 
	 
	 
	 
	 
	 

	 
	 
	 
	 
	  284 
	   236.5 
	 
	 
	   5,083,032 
	 
	 16,576,995 
	                   21,660,027 

	 
	TOTALI:          21,660,027  LEKË
	 




